महा कुंभ आरम्भ।
कुंभ महापर्व का ऐतिहासिक, सामाजिक महत्व और यात्रियों के कर्तव्य - 
भारत विश्व की संक्षिप्त प्रतिकृति होते हुए भी सर्वथा अलौकिक है। संसार भर के जितने भी देश है- उन सबकी सम्पूर्ण विशेषताएं भारत में एक लक्षित है जिसके कारण सारा संसार इसे आदर्श और श्रद्धा की दृष्टि से देखता चला आ रहा है। इसके अनेक दिव्य कार्य अत्यन्त प्राचीन-इतने पुराने है कि आज का वैज्ञानिक ऐतिहासिक उनका तिथि क्रम भी निश्चित नहीं कर पाता और उन्हें प्रागैतिहासिक कहकर छोड़ देते है। ऐसा होते हुए भी नित्य नवीन है उनका महत्व आज भी उतना ही है जितना की लाखों वर्ष पूर्व था। कुंभ महापर्व भी भारत के ऐसे ही अत्यंत उपयोगी और महत्वपूर्ण अलौकिक आयोजनों में से एक है।

कुंभ पर्व की ऐतिहासिकता

आज के मानव का तार्किक मस्तिष्क प्रत्येक वस्तु को तर्क और विज्ञान की कसौटी पर कस कर रखने का अभ्यासी हो गया है। जहां उसे कोई सीधी श्रृंखला नहीं मिलती वहां वह अपने आप झुंझलाता हुआ उस पर कार्य को अवैज्ञानिक या अनैतिहासिक कहता हुआ यहां तक कहने का साहस करता है कि प्राचीन भारत में इतिहास नाम वाली कोई वस्तु थी ही नहीं। स्थूल दृष्टि से देखने पर यह कथन सत्याभास तक पहुंचाता हुआ प्रतीत होता है। पर ऐसे विचार वास्तविक सत्य से कोई सम्बन्ध नहीं रखते। हमारी सौंदर्यप्रिय कलात्मक रूचि एवं आध्यात्मिक भावनाओं ने हमे जड़ क्षण भंगुर, ईट, पत्थर या कागज के टुकड़ों पर अपने कार्य को ऐसा लेखा-जोखा रखने से दूर रखा जो गणित के सिद्धातों के समान स्थिर सत्य और एकान्ततः नीरस है। हममें तो अपने इतिहास तथा सम्पूर्ण जीवन को कलात्मक रूप देने की नैसर्गिक प्रवृत्ति थी। इस प्रवृत्ति ने इतिहास को काव्य का रूप देने दिया। उन काव्य में भी अधिक हमारा इतिहास पूर्वजों ने अपने प्रत्येक कार्य और विधिविधान में अंकित कर रखा है। भारतीय का प्रत्येक कार्य और संस्कार अपनी प्राचीन परंपरा (जो जीवित इतिहास ही है।) का परिचय देती है। कुंभ महापर्व किस वर्ष आरंभ हुआ, इसकी इदमित्थं गणित की भांति ध्रुव सत्य तिथि का निर्धारण न किया जा सकना ही भारतीय संस्कृति और धर्म का अनादित्व सूचित करता है। यहां की प्रत्येक वस्तु ‘यतापर्वमकल्पयत्' के अनुसार अनादि फल से अनादि रूप में चली आ रही है। इस प्रकार भौतिक ऐतिहासिक की दृष्टि से अपनी विवशता से असफल और निराश होने से अन्वेषक (रिसर्च स्कालर) से हम कहेंगे की कुंभ पर्व का क्या इतिहास है, वह तो स्वयं एक जीवित जागृत इतिहास है जो रूप उसका दिखाई दे रहा है वही तो इतिहास का इतिहास होगा। जिन्होंने कुंभ पर्व पर दर्शन का सौभाग्य प्राप्त किया वे सर्व सम्मति से स्वीकार करते है कि उसका कहीं छोर दिखाई नहीं देता है। संसार के अन्य देशों में समय-समय पर बड़ी-बड़ी भीड़ें इकट्ठी की जाती है, किन्तु वे अनादि अनन्त नहीं होती।
कुंभ पर्व का कहीं आदि अन्त नहीं। जिधर देखो उधर ही नर-नारी आते जाते दिखाई देते है। कुंभ पर्व का यह स्वरूप अपनी प्रवाहत्मकता को प्रकट करता हुआ अपने इतिहास को स्वयं प्रत्यक्ष उपस्थित कर रहा है। साथ ही साथ भारत की पुरातन ऐतिहासिक रूचि की ओर संकेत करता रहा है। अस्तु।
इस प्रकार इस पर्व के अनादिकाल से प्रवाह रूप में परिवर्तित सिद्ध हो जाने पर भी उसके साथ कुछ एक ऐतिहासिकताएं भी संबंध है। जिनमें दो मुख्य हैं।
(1) 'विष्णुयोग मीमांसा' और 'योगसार संहिता' तथा धर्म-साधन के अनुसार गंगास्थिति समय मींमास आदि ग्रन्थों में ऐतिहासिक दृष्टि से इस प्रकार का विवेचन मिलता है कि-